“Feysbuk” ijtimoiy tarmog‘ining “Voditeli Tashkenta (DRIVERS.UZ)” guruhida O‘zbekiston yo‘l patrul xizmati xodimlari xizmat avtomobilining o‘yinchoq ko‘rinishi suratlari paydo bo‘ldi. Foydalanuvchilar qoldirgan izohlarga ko‘ra, ushbu o‘yinchoq avtomashinalarning narxi 15-16 ming so‘m atrofida ekanligi va ular sotuvga chiqarilgani haqidagi ma’lumotni uchratish mumkin. Bundan tashqari, suratlardan mashinalar markasi O‘zbekistonda ishlab chiqarilayotgan Malibu markasi ekanligiga guvoh bo‘lish mumkin.